Fiangonan' i Jesoa Kristy ho an' ny Olomasin' ny Andro Farany eto Madagasikara

Ny Fiangonan' i Jesoa Kristy ho an' ny Olomasin' ny Andro Farany eto Madagasikara dia fiangonana voaorina tamin' ny taona 1993 eto Madagasikara izay sampan' ny Fiangonan' i Jesoa Kristy ho an' ny Olomasin' ny Andro Farany maneran-tany. Fantatry ny Malagasy amin' ny anarana hoe Fiangonana Môrmôna izy. Tamin' ny fiandohan' ny taona 2018 izy dia nisy mpikambana miisa manodidina ny 11 900 izay mitsinjara amin' ny fiangonana 40Mindy Anne Selu, "Ireo Fitahiana Manao Fitokisana eto Madagasikara". Tamin' ny taona 2023 izy dia nisy mpikambana niisa 15 372"Facts and Statistics: Statistics by Country: Madagascar", Newsroom, LDS Church. sy fiangonana miisa 44.

 Tantarany 
Tamin' ny taona 1986 tany Frantsa no nikambanan-dRazanapanala Ramiandrisoa tamin' ny Olomasin' ny Andro Farany fony izy nandranto fianarana tany ka natao batisa tao Bordeaux any Frantsa tamin' io taona io ihanyLDS Newsroom (Madagascar). Nody aty Madagasikara izy tamin' ny taona 1989 ka nanomboka nampianatra ny Filazantsara tamin' olona vitsy tao an-tranony. Tamin' ny taona 1990 no nananganana ny Fiangonana ka i Razanapanala Ramiandrisoa no  lasa filohany. Ny misionera voalohany nankaty Madagasikara dia i Fred L. Forsgren sy ny vadiny, dia i Eileen. Tamin' ny taona 1991 no nahatongavany. Voaorina ara-panjakana ny Fiangonana tamin' ny taona 1993 ka niisa 100 eo ho eo ny mpivavaka taoDeseret News Church Almanac, 2005 Edition, p. 370-371. Izany isa izany dia efa 11 881 tamin' ny fiandohan' ny taona 2018"Country information: Madagascar" , Deseret News Church Almanac (multiple almanacs from various years), Deseret News.

Hatramin' ny fotoana niorenany ka hatramn' ny taona 1998 dia teo ambany fanaraha-mason' ny ao Afrika Atsimo ny Fiangonana teto Madagasikara ka tsy nahazo asa fanirahana hitory ny Vaovao Mahafaly manokana ny aty Madagasikara raha tsy tamin' ny taona 1998. Tamin' ny taona 1999 vao vita ny trano fiangonana voalohany teto Madagasikana. I Dominique L. Andriamanantoa no filoha. Nadika tamin' ny fiteny malagasy ny Bokin' i Môrmôna tamin' ny taona 2000Deseret News Church Almanac, 2005 Edition, p. 370-371.

Tamin' ny taona 2017 dia nisy ny fihanaky ny pesta pneomônika sy bobônika izay nahatonga misiônera tsy teratany 80 nandao ny NosyMims, Bob (October 19, 2017), Mormon missionaries evacuated because of Madagascar plague, The Salt Lake Tribune. Tamin' ny taona 2020, ny Fiangonan' i Jesoa Kristy ho an' ny Olomasin' ny Andro Farany dia nanafoana vonjimaika ny fotoam-pivavahana sy ny fivoriana hafa noho ny fihanaky ny valan' aretin' ny kôrônavirosy, izay notohizina tamin' ny Internet sy/na manokana, miankina amin' ny fiangonana isan-toeranaLovett, Ian. "Mormon Church Cancels Services World-Wide Amid Coronavirus Crisis", The Wall Street Journal, 12 March 2020..vignette|329x329px|Teti-pamonjena
 Jereo koa 

 Fiangonan' i Jesoa Kristy ho an' ny Olomasin' ny Andro Farany
 Kristianisma eto Madagasikara
 Restaorasiônisma
 Ôrdônansy
 Tempoly (môrmônisma)
 Batisa ho an' ny maty
 Soratra Masin' ny Olomasin' ny Andro Farany
 Teôlôjia môrmôna

 Loharano sy fanamarihana